CELEX: 32019D2003
Language: hr
Date: 2019-11-28 00:00:00
Title: Provedbena Odluka Komisije (EU, Euratom) 2019/2003 оd 28. studenoga 2019. o odobrenju Irskoj da pri izračunu osnovice vlastitih sredstava od PDV-a za prijevoz putnika nastavi primjenjivati određene približne procjene do kraja 2023. (priopćeno pod brojem dokumenta C(2019) 8593) (Vjerodostojan je samo tekst na engleskom jeziku)

2.12.2019   
               
               
                  HR
               
               
                  Službeni list Europske unije
               
               
                  L 310/52
               
            
         PROVEDBENA ODLUKA KOMISIJE (EU, Euratom) 2019/2003
         оd 28. studenoga 2019.
         o odobrenju Irskoj da pri izračunu osnovice vlastitih sredstava od PDV-a za prijevoz putnika nastavi primjenjivati određene približne procjene do kraja 2023.
         (priopćeno pod brojem dokumenta C(2019) 8593)
         (Vjerodostojan je samo tekst na engleskom jeziku)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Ugovor o osnivanju Europske zajednice za atomsku energiju,
         uzimajući u obzir Uredbu Vijeća (EEZ, Euratom) br. 1553/89 od 29. svibnja 1989. o konačnom jedinstvenom režimu ubiranja vlastitih sredstava koja proizlaze iz poreza na dodanu vrijednost (1), a posebno njezin članak 6. stavak 3. drugu alineju,
         nakon savjetovanja sa Savjetodavnim odborom za vlastita sredstva,
         budući da:
         
                     (1)
                  
                  
                     Na temelju članka 371. Direktive Vijeća 2006/112/EZ (2) Irska može nastaviti izuzimati od PDV-a transakcije iz dijela B Priloga X. toj direktivi ako je te transakcije izuzimala na dan 1. siječnja 1978. U skladu s tim člankom te se transakcije moraju uzeti u obzir pri utvrđivanju osnovice vlastitih sredstava od poreza na dodanu vrijednost (PDV).
                  
               
                     (2)
                  
                  
                     Odlukom Komisije 2010/5/EU, Euratom (3) Irskoj je odobrena primjena približnih procjena za sljedeće kategorije transakcija iz dijela B Priloga X. Direktivi 2006/112/EZ: prijevoz putnika (točka 10.), od 1. siječnja 2009. do 31. prosinca 2018.
                  
               
                     (3)
                  
                  
                     U dopisu od 30. travnja 2019. Irska je zatražila od Komisije da joj odobri nastavak primjene određenih približnih procjena pri izračunu osnovice vlastitih sredstava od PDV-a. Irska ne može točno izračunati osnovicu vlastitih sredstava od PDV-a za transakcije iz točke 10. dijela B Priloga X. Direktivi 2006/112/EZ za prijevoz putnika. Taj bi izračun vjerojatno uključivao neopravdano administrativno opterećenje u odnosu na učinak tih transakcija na ukupnu osnovicu vlastitih sredstava od PDV-a Irske. Irska može za izračun za tu kategoriju transakcija primijeniti približne procjene. Irskoj bi stoga trebalo odobriti da pri izračunu osnovice vlastitih sredstava od PDV-a za prijevoz putnika nastavi primjenjivati približne procjene.
                  
               
                     (4)
                  
                  
                     Radi transparentnosti i pravne sigurnosti primjereno je vremenski ograničiti primjenjivost odobrenja,
                  
               DONIJELA JE OVU ODLUKU:
         
            Članak 1.
            Za potrebe izračuna osnovice vlastitih sredstava od PDV-a od 1. siječnja 2019. do 31. prosinca 2023. Irskoj se odobrava primjena približnih procjena za prijevoz putnika iz točke 10. dijela B Priloga X. Direktivi 2006/112/EZ.
         
         
            Članak 2.
            Ova je Odluka upućena Irskoj.
         
         
            Sastavljeno u Bruxellesu 28. studenoga 2019.
            
               
                  Za Komisiju
               
               Günther OETTINGER
               
                  Član Komisije
               
            
         
         
            (1)  SL L 155, 7.6.1989., str. 9.
         
            (2)  Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (SL L 347, 11.12.2006., str. 1.).
         
            (3)  Odluka Komisije 2010/5/EU, Euratom od 22. prosinca 2009. o odobrenju Irskoj da primjenjuje određene približne procjene za izračun osnovice vlastitih sredstava od PDV-a (SL L 3, 7.1.2010., str. 19.).